Príloha č. 1 Opis predmetu zákazky

# 1 Predmet zákazky

* 1. Predmetom zákazky je zabezpečenie nákupu 450 ks mobilných zariadení na detekciu požitia omamných   
     a psychotropných látok a 135 000 ks jednorazových skríningových testov podľa špecifikácie uvedenej   
     v Tabuľke č. 1 - Technická špecifikácia predmetu zákazky. Samostatné prenosné vyhodnocovacie zariadenie odčítava výsledky z jednorazových rýchlych viacparametrových orientačných testov (jednorazový skríningový test) určených   
     na kvalitatívnu detekciu prítomnosti omamných a psychotropných látok (v texte aj ako „droga“) zo slín človeka, z dôvodu zabezpečenia objektívnosti nezávisle od používateľa.

Súčasťou ceny predmetu zákazky budú nasledujúce služby spojené s dodaním tovaru:

- doprava do miesta dodania: Ministerstvo vnútra SR, Sklad OMTZ KS 11, Košická 47, 812 72 Bratislava

- odovzdanie technickej dokumentácie a záručných listov, manuál na použitie mobilného zariadenia   
na detekciu požitia drog a tlačiarne, návod na použitie skríningových testov v slovenskom jazyku

- bezplatné zaškolenie zamestnancov verejného obstarávateľa na obsluhu, rutinnú prevádzku a údržbu zariadení

- poskytovanie záručného servisu

1.2 Všetky technické parametre/funkcionality, resp. vlastnosti požadovaného predmetu zákazky uvedené v Tabuľke č.1 predstavujú minimálne požiadavky, ktoré musia byť splnené vo vlastnom návrhu plnenia uchádzača.

1.3 Tovar musí spĺňať všetky požiadavky verejného obstarávateľa bez nutnosti doplnenia (dokúpenia) ďalšieho nevyhnutného príslušenstva.

1.4 Tovar musí byť nový, nepoužívaný, nepoškodený. Tovar nesmie byť repasovaný alebo renovovaný.

1.5 Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

1.6 Verejný obstarávateľ požaduje na dodaný tovar uskutočniť bezplatné školenie na obsluhu a údržbu   
v počte 8 kurzov po 40 osôb, ktoré budú vykonané v Bratislave, Trnave, Trenčíne, Nitre, Žiline, Banskej Bystrici, Prešove a Košiciach v priestoroch verejného obstarávateľa (kupujúceho).

**Tabuľka č. 1 - Technická špecifikácia predmetu zákazky**

|  |  |
| --- | --- |
| Mobilné zariadenie na rýchlu detekciu požitia omamných a psychotropných látok, externá tlačiareň na tlač protokolov  a prepravný kufor | |
| množstvo: 450 kusov | |
| **Požadované funkcionality, technická špecifikácia a parametre** | **Uchádzač uvedie skutočnú špecifikáciu dodávaného tovaru - výrobcu, model a technické parametre, v prípade číselnej hodnoty uviesť jej skutočnú hodnotu - vlastný návrh plnenia** |
| Kompaktný elektronický merací prístroj pre jednoduché a rýchle odčítanie výsledkov skríningového testu s prehľadným zobrazením nameraných výsledkov na displeji a s jednoduchým prenosom dát na tlačiareň a na PC |  |
| Namerané hodnoty merania zobrazované na grafickom monochromatickom alebo farebnom displeji s vysokým rozlíšením, čitateľné aj na priamom slnečnom svetle alebo pri zníženej viditeľnosti a v noci s možnosťou spoľahlivo a jednoznačne vyhodnotiť jednorazový skríningový test. |  |
| Čas na vyhodnotenie odobratej vzorky: 5 až 8 minút |  |
| Voliteľné menu pre prispôsobenie ukladaných dát (minimálne číslo prístroja, číslo testu, dátum kontroly, čas kontroly, výsledok kontroly) - požiadavky na menu budú verejným obstarávateľom upresnené pred dodaním prvého/prvých vyhodnocovacieho/ích zariadenia/í |  |
| Dáta v tlačenom protokole (dokumente) požadované užívateľom (minimálne meno kontrolovanej osoby, dôvod kontroly, miesto jej vykonania) musia byť editovateľné prostredníctvom vyhodnocovacieho zariadenia alebo prostredníctvom PC po jeho pripojení |  |
| Možnosť káblového alebo bezkáblového prenosu výsledkov merania na tlačiareň (neplatí, ak je tlačiareň integrovaná v prístroji) |  |
| Spracovanie výsledku každého merania do formátu, ktorý môže byť vytlačený, uložený alebo elektronicky odoslaný |  |
| Signalizáciu vybitia batérie, dátum, čas a číslo merania, možnosť opakovaného zobrazenia výsledkov uložených meraní |  |
| Stupeň ochrany prístroja krytom minimálne IP 11 |  |
| Samostatný nabíjateľný zdroj napätia z automobilovej siete 12 V |  |
| Možnosť pripojenia k sieti 230 V |  |
| Počet meraní na jedno nabitie – jednorázovo min. 30 |  |
| Pamäť výsledkov minimálne 500 meraní |  |
| Skladovacia teplota vyhodnocovacieho zariadenia od 0°C do  +40 °C |  |
| Prevádzková teplota vyhodnocovacieho zariadenia od +5°C do +35 °C |  |
| Integrovaný akumulátor alebo štandardné dobíjacie batérie spolu s nabíjačkou na 230 V |  |
| Komunikačný kábel na prepojenie zariadenia s PC (ak je potrebný) |  |
| Ovládací softvér a užívateľské menu v slovenskom jazyku |  |
| Záručný servis min. 24 mesiacov |  |
| Plánovaná životnosť min. 10 rokov |  |
| Externá tlačiareň na tlač protokolov musí spĺňať požiadavky: |  |
| * Tlačiareň protokolov musí byť prispôsobená k tlači roliek na termopapier alebo na rolku ihličkovou tlačiarňou s vysokou stálosťou tlače odolnej voči vplyvu slnečného žiarenia |  |
| * Veľkosť protokolu (dokumentu) je definovaná výstupom z tlačiarne a jeho maximálna šírka je 75 mm, +/- 2 mm |  |
| * Musí byť prispôsobená na tlač min. 60 výstupov jednorázovo |  |
| * Súčasťou musí byť integrovaný akumulátor alebo štandardné dobíjacie batérie spolu s nabíjačkou |  |
| * Adaptér na pripojenie tlačiarne k sieti 230 V a adaptér na nabíjanie tlačiarne cez autonabíjačku zo siete automobilu 12 V |  |
| Prepravný kufor musí spĺňať nasledujúce požiadavky: |  |
| Musí byť dostatočne pevný (odolný voči pádu min. z metrovej výšky), umožňujúci komfortné uchopenie a bezpečné uloženie vyhodnocovacieho zariadenia, tlačiarne a dodávaného príslušenstva. Prepravný kufor musí obsahovať: |  |
| * 5 ks jednorazových skríningových testov, alebo v samostatnom obale |  |
| * návod na obsluhu a údržbu vyhodnocovacieho zariadenia, resp. skrátený návod v slovenskom jazyku |  |
| * zdravotnícke rukavice vinylové veľkosti XL ku každému skríningovému testu (neplatí, ak sú rukavice súčasťou jednorazového skríningového testu) |  |
| * 1 ks roliek papiera do tlačiarne (1 ks v tlačiarni) |  |
| * 1 ks pásky do tlačiarne (1 ks v tlačiarni) v prípade použitia ihličkovej tlačiarne |  |
| * tlačiareň protokolov (neplatí ak je tlačiareň zabudovaná do zriadenia) |  |
| * napájacie zdroje k vyhodnocovaciemu zariadeniu a tlačiarni, vrátane komunikačných káblov na prepojenie zariadenia s tlačiarňou, ak sú potrebné |  |
| * viacnásobne uzatvárateľné vrecúška v počte minimálne 10 ks na použité jednorazové skríningové testy |  |
| **Výrobca a model meracieho zariadenia/tlačiarne:** |  |

|  |  |
| --- | --- |
| Jednorazové skríningové testy | |
| množstvo: 135 000 kusov | |
| **Požadované funkcionality, technická špecifikácia a parametre** | **Uchádzač uvedie skutočnú špecifikáciu dodávaného tovaru – výrobcu a technické parametre, v prípade číselnej hodnoty uviesť jej skutočnú hodnotu - vlastný návrh plnenia** |
| Jednorazové skríningové testy na kvalitatívnu detekciu omamných a psychotropných látok zo slín musia byť založené na princípe imunochromatografickej reakcie medzi antigénom a protilátkou, aby boli stanovované iba konkrétne zlúčeniny |  |
| Odoberaná vzorka: ústna tekutina človeka |  |
| Jednoduchý a hygienický odber slinnej vzorky ako aj ďalšia manipulácia s odobratou biologickou vzorkou bez nutnosti presného dávkovania akejkoľvek tekutiny |  |
| Čas na odobratie vzorky ústnej tekutiny odbernou tyčinkou: maximálne 60 sekúnd |  |
| Pri príprave skríningového testu na analýzu sa nevyžaduje nutnosť jeho umiestnenia na vodorovnú plochu |  |
| Skríningový test musí byť citlivý na prítomnosť minimálne týchto drog:  Amfetamín (D-amphetamine, Sulfat), Kokaín (Benzoylekgoin), Metamfetamín a extáza (Methamphetamine, MAMP), Opiáty (Morphine), Benzodiazepín (Oxazepam), Marihuana THC Δ9 Tetrahydrocannabinol (THC Parent) |  |
| Skríningové testy musia v ústnej tekutine, resp. v slinnej vzorke preukázať prítomnosť minimálne 6 nasledujúcich drog s nasledujúcou minimálnou výškou detekčných limitov: |  |
| Amfetamín (D-amphetamine, Sulfat) 80 ng/ml |  |
| Kokaín (Benzoylekgonin) 30 ng/ml |  |
| Metamfetamín a extáza  (Methamphetamine, MAMP) 80 ng/ml |  |
| Opiáty (Morphine) 40 ng/ml |  |
| Benzodiazepín (Oxazepam) 40 ng/ml |  |
| Marihuana THC Δ9– Tetrahydrocannabinol  (THC Parent) 60 ng/ml |  |
| Chybovosť skríningových testov môže byť maximálne 2% |  |
| Skríningový test musí obsahovať indikátor odobratia dostatočného množstva ústnej tekutiny v prípade, ak je výsledok testu závislý od množstva odoberanej tekutiny |  |
| Skríningový test musí obsahovať indikátor platnosti resp. neplatnosti vykonania skríningového testu (valid/invalid) |  |
| Výsledok skríningového testu musí byť identifikovateľný elektronickým mobilným vyhodnocovacím zariadením s jednoznačným označením korektnosti testu a prítomnosti konkrétnej drogy v prípade namerania pozitívneho výsledku, resp. negatívneho výsledku pre konkrétne skupiny drog |  |
| Každá droga musí mať vlastnú testovaciu linku/prúžok, alebo amfetamín a metanfetamín môžu mať spoločnú vyhodnocovaciu líniu |  |
| Dosiahnutý detekčný limit za každú drogu musí byť rovný alebo nižší ako je hodnota uvedená v tabuľke, čím sa preukáže väčšia citlivosť merania |  |
| Použitý materiál musí byť hygienicky a zdravotne neškodný |  |
| Každý skríningový test vrátane jeho balenia musí byť hygienicky nezávadný, balený v samostatnom obale |  |
| Na obale každého skríningového testu musia byť vyznačené základné informácie, na ktoré drogy skríningový test reaguje |  |
| Súčasťou obalu musí byť označenie druhu a typu skríningového testu, doby použiteľnosti/expirácie, podmienok na skladovanie a stručného grafického zobrazenia použitia skríningového testu v slovenskom jazyku formou piktogramov |  |
| Pracovná teplota: min. od +5°C do +30°C |  |
| Skladovacia teplota: min. od +15°C do +25°C |  |
| Doba použiteľnosti skríningového testu v čase dodania minimálne 12 mesiacov |  |
| Jednorazový skríningový test musí byť kompatibilný s dodávaným mobilným zariadením na rýchlu detekciu požitia drog (odčítania nameraných údajov) |  |
| **Výrobca:** |  |

# Táto časť súťažných podkladov bude tvoriť neoddeliteľnú súčasť rámcovej dohody ako príloha č. 1, ktorú uzatvorí verejný obstarávateľ s úspešným uchádzačom.

# 2 Požiadavky na predmet zákazky

Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:

2.1 **Prílohu č. 1 Opis predmetu zákazky, pričom je povinný v Tabuľke č. 1 - Technická špecifikácia predmetu zákazky vyplniť stĺpec *“*Uchádzač uvedie skutočnú špecifikáciu dodávaného tovaru - výrobcu, model a technické parametre, v prípade číselnej hodnoty uviesť jej skutočnú hodnotu - vlastný návrh plnenia“**. **Uchádzač identifikuje (z hľadiska: minimálne požadované vlastnosti, technické špecifikácie, parametre a funkcionality požadované verejným obstarávateľom, výrobcu a model) ponúkaný tovar a uvedie špecifikáciu dodávaného tovaru - vlastný návrh plnenia**.

**Uchádzač s vlastným návrhom plnenia predloží katalógový alebo technický list k výrobku** poskytujúci informácie o technickej špecifikácii a prevádzke výrobku, z ktorých verejný obstarávateľ bude môcť posúdiť splnenie požadovaných technických parametrov. Dokumenty musia byť predložené v slovenskom jazyku (akceptovateľný je aj český jazyk); úradný preklad do slovenského jazyka sa nevyžaduje.